Conto

Un conto (latín < computus) ye l'elemento basico y central en contabilidat y en los servicios de pagos. O conto contable ye la representación valorada en unidaz monetarias, de cadagún d'os elementos que composan o patrimonio d'una empresa (biens, dreitos y obligacions) y d'o resultato suyo (ingresos y gastos), permite o seguimiento d'a evolucion d'os elementos en o tiempo. Por tanto bi ha tantos contos como elementos patrimonials tienga la empresa, y en consecuencia o conchunto de contos d'una empresa suposa una representación completa d'o patrimonio y d'o resultau (beneficios y perduas) d'a empresa. Maria Antònia García Benau Introducció a la comptabilitat financera: un enfocament internacional, capítol = el mètode comptable i les tècniques de registre en partida doble: el cicle comptable. Ariel economia, ISBN=978-84-344-4544-4

As transaccions economicas se recullen en a contabilidat a traviés d'as variacions en a valua d'os diferents contos, facilitando o rechistro d'as operacons contables en os libros de contabilidat. Cada conto se configura por un títol que fa referencia a l'elemento que representa, un codigo numerico que lo identifica y una valua, graficament se representan como una T, que reculle as anotacions u movimientos d'o conto, a on en la part ezquierda d'a T, se diz "debito" u "ha de" y en la part dreita "credito" u "haber", sin que estos termins tiengan dengún atro significau mes que indicar una mera situación fisica adintro d'o conto.

Se conservan textos contos medievals en Aragón y Navarra, como os contos d'el concello de Mirambel y a sección de comptos de l'Archivo Cheneral de Navarra.

 Referencias 

Categoría:Contabilidat